CELEX: 32015R0097
Language: et
Date: 2014-10-17 00:00:00
Title: Komisjoni delegeeritud määrus (EL) 2015/97, 17. oktoober 2014 , millega parandatakse delegeeritud määrust (EL) nr 918/2012 seoses riigi võlakohustuses omatavast märkimisväärsest lühikesest netopositsioonist teatamisega  EMPs kohaldatav tekst

23.1.2015   
            
            
               ET
            
            
               Euroopa Liidu Teataja
            
            
               L 16/22
            
         KOMISJONI DELEGEERITUD MÄÄRUS (EL) 2015/97,
   17. oktoober 2014,
   millega parandatakse delegeeritud määrust (EL) nr 918/2012 seoses riigi võlakohustuses omatavast märkimisväärsest lühikesest netopositsioonist teatamisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 14. märtsi 2012. aasta määrust (EL) nr 236/2012 lühikeseks müügi ja krediidiriski vahetustehingute teatavate aspektide kohta, (1) eriti selle artikli 3 lõiget 7,
   ning arvestades järgmist:
   
               (1)
            
            
               Komisjoni delegeeritud määruse (EL) nr 918/2012 (2) artikliga 13 täpsustatakse vastavalt määruse (EL) nr 236/2012 artikli 3 lõike 7 punktis c sätestatud volitusele positsioonide arvutamise meetodit nende gruppi kuuluvate juriidiliste isikute puhul, kellel on lühikesed või pikad positsioonid teatava emitendi suhtes. Delegeeritud määruse (EL) nr 918/2012 artiklis 13 sätestatakse positsioonide arvutamise meetod nii emiteeritud aktsiakapitali kui ka riigi emiteeritud võlakohustuse puhul. Delegeeritud määruse (EL) nr 918/2012 artikli 13 lõikes 3 osutatakse praegu siiski ainult määruse (EL) nr 236/2012 artikli 5 kohasele teatamiskünnisele seoses aktsiates omatava märkimisväärse lühikese netopositsiooniga, kuigi selles tuleks osutada ka määruse (EL) nr 236/2012 artikli 7 kohasele teatamiskünnisele seoses riigi võlakohustustes omatava märkimisväärse lühikese netopositsiooniga.
            
         
               (2)
            
            
               Seepärast tuleks õigusliku ebakindluse vältimiseks delegeeritud määrust (EL) nr 918/2012 vastavalt parandada.
            
         ON VASTU VÕTNUD KÄESOLEVA MÄÄRUSE:
   Artikkel 1
   Delegeeritud määruse (EL) nr 918/2012 artikli 13 lõike 3 esimene lause asendatakse järgmisega:
   
      „3.   Kui lühike netopositsioon jõuab määruse (EL) nr 236/2012 artiklite 5 ja 7 kohase teatamiskünniseni või ületab seda või artikli 6 kohase avalikustamiskünniseni või ületab seda, teatab gruppi kuuluv juriidiline isik kooskõlas määruse (EL) nr 236/2012 artiklitega 5–11 oma lõike 1 kohaselt arvutatud lühikesest netopositsioonist teatava emitendi suhtes ja vajaduse korral avalikustab selle, tingimusel et ükski lõike 2 kohaselt grupi tasandil arvutatud lühike netopositsioon ei ulatu teatamis- või avalikustamiskünniseni ega ületa seda.”
   
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. oktoober 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 86, 24.3.2012, lk 1.
   
      (2)  Komisjoni delegeeritud määrus (EL) nr 918/2012, 5. juuli 2012, millega täiendatakse Euroopa Parlamendi ja nõukogu määrust (EL) nr 236/2012 lühikeseks müügi ja krediidiriski vahetustehingute teatavate aspektide kohta seoses mõistetega, lühikeste netopositsioonide arvutamisega, riigi krediidiriski vahetustehingus olevate kaetud positsioonidega, teatamiskünnistega, likviidsuskünnistega piirangute peatamiseks, finantsinstrumentide väärtuse märkimisväärse langusega ja ebasoodsate sündmustega EMPs kohaldatav tekst (ELT L 274, 9.10.2012, lk 1).